 Датум:\_20.9.2021.

Број:\_01-9/2021

Мишарска 19, 34 300 Аранђеловац, Тел/ факс: 034/712-415, e-mail: info@pecinesrbije.com

**ПИБ**: 112065427, **Матични број**: 28305443, **Шифра дел**: 9499

ПРОПОЗИЦИЈЕ ЗА ФОТО КОНКУРС

Национална асоцијација управљача туристичких спелеолошких објеката Србије расписује фото конкурс под називом „Подземни свет у фокусу“. Конкурише се у три категорије:

1. Пећине и људи

2. Живи свет у подземљу

3. Пећине као природно благо

Право учешћа на конкурсу имају сви посетиоци пећина, уз поштовање следећих услова:

1. Аутор фотографија може конкурисати у све три категорије,

2. Аутор може на конкурс послати највише 3 (три) фотографије по категорији,

3. Уважаваће се фотографије настале приликом било које посете објектима,

4. Жири неће прихватити интензивне манипулације типа ХДР или фотомонтаже,

5. Дозвољава се интервенција на осветљају, контрасту и накнадном кадрирању.

6. Захтевани формат фотографије је jpg/jpeg, са 3000 пиксела по дужој страници, у резолуцији 300 dpi.

7. Организатор ће одштампати све изабране фотографије у формату 300мм \* 450мм или изведеном формату и поставити изложбу изабраних радова у простору Народног Музеја у Аранђеловцу. Изложбом ће уједно бити обележен и крај Међународне године карста и пећина Србије, а биће отворена од 11. новембра до 11. децембра 2021. године.

8. Конкурс се организује без котизације,

9. Назив фајла сваке фотографије треба да буде формиран од података приказаних у следећој табели:

Презиме\_Име\_Назив\_Локација\_Датум.jpg

(Презиме и име аутора\_Назив фотографије\_Локација објекта\_Датум фотографисања)

10. Радове послати заједно са попуњеном пријавом на адресу info@nmar.rs,

11. Радови пристигли након назначеног рока и без попуњене пријаве неће бити уважени,

12. Аутори се одричу права на надокнаду за медијско/публикацијско/web коришћење фотографија у циљу промоције предметних спелеолошких објеката,

13. Комисија ће доделити следеће награде:

- Прву, другу и трећу и једну похвалу - у свакој категорији појединачних фотографија,

14. Календар конкурса:

* Рок за достављање фотографија у електронском облику: 4. новембар 2021.
* Селекција: 5-6. новембар
* Објава резултата на сајту НАУТСОС: 7. новембар 2021.
* Додела диплома и награда: 11. новембар 2021.

Контакт особа за више информација:

Име и презиме Дејан Ковачевић, тел\_069/69 00 99\_, e-mail kontakt@pecinesrbije.com